[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 5.8.2009

COM(2009) 317 τελικό/2

2007/0198/ COD

ΔΙΟΡΘΩΤΙΚΟ: Αντικαθιστά το έγγρ. COM(2009)317 της 22/06/2009.Αφορά τα κείμενα σε όλες τις γλώσσες.

ΓΝΩΜΟΔΟΤΗΣΗ ΤΗΣ ΕΠΙΤΡΟΠΗΣ σύμφωνα με το άρθρο 251 παράγραφος 2 τρίτο εδάφιο στοιχείο γ) της συνθήκης EK, επί των τροπολογιών του Ευρωπαϊκού Κοινοβουλίου στην κοινή θέση του Συμβουλίου σχετικά με την πρόταση

ΚΑΝΟΝΙΣΜΟΥ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ σχετικά με τους όρους πρόσβασης στο δίκτυο για τις διασυνοριακές ανταλλαγές ηλεκτρικής ενέργειας και την κατάργηση του κανονισμού (ΕΚ) αριθ. 1228/2003

περι τροποποιησεως της προτασης της επιτροπηςσύμφωνα με το άρθρο 250 παράγραφος 2 της συνθήκης ΕΚ

2007/0198/COD

ΓΝΩΜΟΔΟΤΗΣΗ ΤΗΣ ΕΠΙΤΡΟΠΗΣ σύμφωνα με το άρθρο 251 παράγραφος 2 τρίτο εδάφιο στοιχείο γ) της συνθήκης EK, επί των τροπολογιών του Ευρωπαϊκού Κοινοβουλίου στην κοινή θέση του Συμβουλίου σχετικά με την πρόταση

ΚΑΝΟΝΙΣΜΟΥ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ σχετικά με τους όρους πρόσβασης στο δίκτυο για τις διασυνοριακές ανταλλαγές ηλεκτρικής ενέργειας και την κατάργηση του κανονισμού (ΕΚ) αριθ. 1228/2003

1. Εισαγωγη

Το άρθρο 251 παράγραφος 2 τρίτο εδάφιο στοιχείο γ) της συνθήκης ΕΚ προβλέπει ότι η Επιτροπή γνωμοδοτεί για τις τροπολογίες που προτείνει το Ευρωπαϊκό Κοινοβούλιο σε δεύτερη ανάγνωση. Η Επιτροπή γνωμοδοτεί κατωτέρω επί των τροπολογιών που προτείνει το Κοινοβούλιο.

2. Ιστορικό

Διαδικασία

Διαβίβαση της πρότασης στο Ευρωπαϊκό Κοινοβούλιο και στο Συμβούλιο (έγγραφο COM(2007) 531 - 2007/0198/COD) στις: | 19.09.2007 |

Γνωμοδότηση της Ευρωπαϊκής Οικονομικής και Κοινωνικής Επιτροπής στις: | 22.04.2008 |

Γνωμοδότηση της Επιτροπής των Περιφερειών στις: | 10.04.2008 |

Γνωμοδότηση του Ευρωπαϊκού Κοινοβουλίου (πρώτη ανάγνωση) στις: | 18.06.2008 |

Ομόφωνη υιοθέτηση της κοινής θέσης στις: | 09.01.2009 |

Θέση του Ευρωπαϊκού Κοινοβουλίου (δεύτερη ανάγνωση) | 22.04.2009 |

3. Σκοποσ της προτασησ της επιτροπης

Η παρούσα πρόταση αποτελεί μέρος της τρίτης δέσμης νομοθετικών μέτρων για την εσωτερική αγορά φυσικού αερίου και ηλεκτρικής ενέργειας στην ΕΕ («τρίτη δέσμη μέτρων»), η οποία περιλαμβάνει δύο οδηγίες και τρεις κανονισμούς.

Κύριος στόχος της δέσμης μέτρων είναι η θέσπιση του απαραίτητου ρυθμιστικού πλαισίου ώστε να καταστεί πλήρως αποτελεσματικό το άνοιγμα της αγοράς και να δημιουργηθεί μια ενιαία αγορά φυσικού αερίου και ηλεκτρικής ενέργειας στην ΕΕ, προς όφελος των πολιτών και της βιομηχανίας της Ευρωπαϊκής Ένωσης. Αυτό θα συμβάλει στη διατήρηση των τιμών σε όσο το δυνατόν χαμηλότερα επίπεδα και στη βελτίωση των επιπέδων παροχής υπηρεσιών και ασφάλειας του εφοδιασμού.

Τούτο επιτυγχάνεται κυρίως με τα ακόλουθα μέτρα:

- αποτελεσματικότερη ρυθμιστική εποπτεία από ανεξάρτητες εθνικές ρυθμιστικές αρχές·

- σύσταση ενός Οργανισμού ο οποίος θα διασφαλίζει την αποτελεσματική συνεργασία μεταξύ των εθνικών ρυθμιστικών αρχών και θα λαμβάνει αποφάσεις για όλα τα συναφή διασυνοριακά ζητήματα·

- υποχρεωτική συνεργασία μεταξύ των φορέων εκμετάλλευσης δικτύου με στόχο την εναρμόνιση όλων των κανόνων που διέπουν τη μεταφορά ενέργειας στην Ευρώπη, καθώς και για τον συντονισμό του επενδυτικού προγραμματισμού·

- αποτελεσματικό διαχωρισμό της παραγωγής και μεταφοράς ενέργειας, ούτως ώστε να εξαλειφθεί κάθε σύγκρουση συμφερόντων, να προωθηθούν οι επενδύσεις στα δίκτυα και να αποτραπεί κάθε εισαγωγή διακρίσεων·

- αύξηση της διαφάνειας και καλύτερη λειτουργία της λιανικής αγοράς·

- ενίσχυση της αλληλεγγύης και της περιφερειακής συνεργασίας μεταξύ κρατών μελών για τη διασφάλιση μεγαλύτερης ασφάλειας του εφοδιασμού.

4. Γνωμη της επιτροπησ για τισ τροπολογιες του ευρωπαϊκου κοινοβουλιου

4.1. Τροπολογίες που έγιναν δεκτές από την Επιτροπή

Στη σύνοδο της ολομέλειας της 22ας Απριλίου 2009, το Ευρωπαϊκό Κοινοβούλιο ενέκρινε συμβιβαστική δέσμη τροπολογιών που είχαν προσυμφωνηθεί με το Συμβούλιο, προκειμένου να επιτευχθεί συμφωνία σε δεύτερη ανάγνωση.

Οι εν λόγω τροπολογίες αφορούν κυρίως:

- την περιορισμένη ενίσχυση του ρόλου του Οργανισμού στη διαδικασία εκπόνησης κωδίκων και κατευθυντηρίων γραμμών, καθώς και επίβλεψης του έργου του Ευρωπαϊκού Δικτύου Διαχειριστών Συστημάτων Μεταφοράς Ηλεκτρικής Ενέργειας (ΕΔΔΣΜ-ΗΕ),

- διατάξεις με τις οποίες ενισχύεται ο ρόλος του Οργανισμού στη διαδικασία κατάρτισης δεκαετούς προγράμματος ανάπτυξης δικτύων, και

- τον ρόλο του ΕΔΔΣΜ-ΗΕ έναντι των τρίτων χωρών.

Η Επιτροπή αποδέχεται τη συμβιβαστική δέσμη τροπολογιών, δεδομένου ότι συνάδουν με τον συνολικό σκοπό και τα γενικά χαρακτηριστικά της πρότασης.

5. Συμπερασμα

Κατά συνέπεια, η Επιτροπή τροποποιεί την πρότασή της σύμφωνα με το άρθρο 250 παράγραφος 2 της συνθήκης ΕΚ.